recursal/SuperWikiNEXT-32B huggingface dataset:
**கண்ணோத்து கருணாகரன் மாரார்**, சுருக்கமாக **கே. கருணாகரன்**, (K Karunakaran, மலையாளம்:കെ. കരുണാകരന്) (பிறப்பு சூலை 5, 1918 - இறப்பு. டிசம்பர் 23 2010) இந்திய மாநிலம் கேரளத்தைச் சேர்ந்த ஓர் மூத்த காங்கிரசுத் தலைவரும் முன்னாள் கேரள முதலமைச்சரும் ஆவார். கேரள மாநில உள்துறை அமைச்சராகவும் நடுவண் அரசில் தொழில்துறை அமைச்சராகவும் பணியாற்றியவர். இந்திய விடுதலைப் போராட்டத்தில் பங்கெடுத்து பலமுறை சிறை சென்றுள்ள கருணாகரன் காங்கிரசின் பல தொழிலாளர் சங்கங்களிலும் தலைவராக இருந்துள்ளார். கேரள காங்கிரசு வட்டங்களில் அன்புடன் "தலைவர்" என்று அழைக்கப்படுபவர். தனது குடும்பத்தினருக்காக தனிச்சலுகை காட்டுவதாகவும் வாரிசு அரசியலை வளர்த்தெடுப்பதாகவும் இவர் மீது குற்றச்சாட்டு உண்டு.ஏ. கே. அந்தோணி முதல்வராக இருந்தபோது கட்சிக்கு எதிராக செயல்பட்டு கட்சித் தலைமையின் ஒழுங்கு நடவடிக்கைகளை ஏற்காது கட்சியிலிருந்து பிரிந்து "சனநாயக இந்திரா காங்கிரசு (கருணாகரன்)" என்ற தனிக்கட்சி துவங்கினார். பின்பு இந்திய தேசிய காங்கிரசில் மீண்டும் இணைந்தார்.

இளமை
----

1918ஆம் ஆண்டு சூலை 5 அன்று ராமுண்ணி மாராருக்கும் கல்யாணி அம்மாளுக்கும் மகனாக கண்ணூரில் பிறந்தார். இராசாவின் உயர்நிலைப்பள்ளியில் மெட்ரிகுலேசன் படித்து திருச்சூர் கலைக் கல்லூரியில் இலக்கியமும் கணிதமும் பயின்றார்.

அரசியல் வாழ்வு
--------------

இளமைக் காலத்தில் இந்திய விடுதலைப் போராட்டக் காலத்தில் அரசியல் வாழ்க்கையைத் துவங்கினார். கொச்சி பிரஜா மண்டலம் என்ற கட்சி தொண்டராக தொடங்கி திருச்சூர் நகராட்சி மன்ற உறுப்பினராக 1945 முதல் 1947 வரை பணியாற்றினார். 1952-53 காலத்தில் அமைந்த திருவாங்கூர்-கொச்சி சட்டப்பேரவையில் இந்திய தேசிய காங்கிரசின் பேரவை கட்சிக்கொறடாவாக பணியாற்றினார். காங்கிரசின் பேரவை கட்சித்தலைவராக நீண்ட காலம், 1967 முதல் 1995 வரை, இருந்த பெருமை இவருக்குண்டு. மையத்திலும் காங்கிரசு கட்சியின் செயற்குழுவில் நீண்ட காலம் இடம் பெற்றிருந்தார். சவகர்லால் நேரு குடும்பத்துடன், முக்கியமாக இந்திரா காந்தி, ராஜீவ் காந்தி ஆகியோருடன் நெருக்கமாக இருந்தார். ராஜீவின் மறைவிற்குப் பிறகு பிரதமராகத் தகுந்தவரை பரிந்துரைப்பதில் இவரது பங்கு மிகுதியாக உண்டு.

நான்குமுறை (1977,1981-82,1982-87 & 1991-95) கேரள முதல்வராக பொறுப்பேற்றுள்ளார். கேரளத்தின் மிகவும் சர்ச்சைக்குட்பட்ட தலைவராக கருணாகரன் விளங்கினார். முதன்முறையாக மார்ச்சு 1977 அன்று பதவியேற்ற கருணாகரன் முந்தைய, நெருக்கடி காலத்தில், சி. அச்சுதானந்தன் அமைச்சரவையில் உள்துறை அமைச்சராகப் பணியாற்றியபோது எழுந்த "இராசன் கொலை வழக்கில்" நீதிமன்றத்தின் குறைசுட்டும் குறிப்புகளையொட்டி ஏப்ரல் 1977ஆம் ஆண்டு பதவி விலகினார்.

மேற்கோள்கள்
-----------

* [1]  பரணிடப்பட்டது 2005-05-27 at the வந்தவழி இயந்திரம்
* [2]  பரணிடப்பட்டது 2006-09-21 at the வந்தவழி இயந்திரம்
* [3]  பரணிடப்பட்டது 2017-05-27 at the வந்தவழி இயந்திரம்

வெளியிணைப்புகள்
---------------

* ( பரணிடப்பட்டது 2010-12-26 at the வந்தவழி இயந்திரம்
* ( பரணிடப்பட்டது 2008-07-05 at the வந்தவழி இயந்திரம்)
* ( பரணிடப்பட்டது 2010-03-14 at the வந்தவழி இயந்திரம்)

| அரசியல் பதவிகள்
 |
| --- |
| முன்னர்**C. Achutha Menon** | **கேரள முதலமைச்சர்களின் பட்டியல்**1977 | பின்னர்**அ. கு. ஆன்டனி** |
| முன்னர்**எ. கி. நாயனார்** | **கேரள முதலமைச்சர்களின் பட்டியல்**1981–1987 | பின்னர்**எ. கி. நாயனார்** |
| முன்னர்**எ. கி. நாயனார்** | **கேரள முதலமைச்சர்களின் பட்டியல்**1991–1995 | பின்னர்**அ. கு. ஆன்டனி** |
Vertebrata 

**வடக்கு வெள்ளை காண்டாமிருகம்** (*northern white rhinoceros*, *northern square-lipped rhinoceros*, *Ceratotherium simum cottoni*), என்பது வெள்ளை காண்டாமிருகத்தின் இரண்டு துணையினங்களில் ஒன்றாகும் (வேறொன்று தெற்கு வெள்ளை காண்டாமிருகம் ஆகும்). முன்பு இந்த விலங்கினம் சகாராவின் தெற்குப் பகுதியில் தெற்கு மற்றும் நடு ஆப்பிரிக்காவில் உள்ள பல நாடுகளில் காணப்பட்டது. 2018 மார்ச் 19 ஆம் தேதி நிலவரத்தின்படி, இந்த கிளையினத்தைச் சேர்ந்ததாக அறியப்பட்ட இரண்டு காண்டாமிருகங்கள் மட்டுமே உயிரோடு உள்ளன. இவை இரண்டுமே பெண் மிருகங்களாகும்; ஆப்பிரிக்காவின் மற்ற இடங்களில் இருந்து அறியப்படாத அல்லது தவறாக வகைப்படுத்தப்பட்ட ஆண் வெள்ளை காண்டா மிருகங்கள் இருந்தால் அதைத் தவிர்த்து, இந்த இனத்தில் ஆண் காண்டா மிருகம் என்பதே இல்லை. இந்த இரண்டு பெண் காண்டாமிருகங்கள் செக் குடியரசின் த்வர் க்ராலோவ் விலங்கு காட்சி சாலையைச் சேர்ந்தவை. ஆனால் இவை கென்யாவின் ஓல் பெஜெடா காப்பிடத்தில் ஆயுதம் தரித்த காவலாளிகளால் 24 மணி நேரமும் கண்காணிக்கப்பட்டு பாதுகாக்கப்படுகின்றன.

2011 இல் பன்னாட்டு இயற்கைப் பாதுகாப்புச் சங்கம் இந்த விலங்கினத்தை "கடுமையான ஆபத்துக்குள்ளனதாக (ஒருவேளை காட்டினுள் அழிந்துவிட்டிருக்கக்கூடிய)" அறிவித்தது.

1960 இல் இந்த இன காண்டாமிருகங்கள் 2,000 இருந்தன. ஆனால் கள்ள வேட்டை, வாழிட அழிப்பு, காடு ஆக்கிரமிப்பு போன்றவற்றின் காரணமாக 2008 ஆண்டுக்குப் பிறகு ஒரு வடக்கு வெள்ளை காண்டாமிருகம்கூடக் காட்டில் இல்லாமல் அழிவின் விளிம்புக்குத் தள்ளப்பட்டது. கென்யாவில் உள்ள ஓல் பெஜெடா காப்பிடத்தில், சூடான் என்ற பெயருடைய ஒரு ஆண் காண்டாமிருகமும் அதன் மகளான நஜின், பேத்தியான ஃபதுவும் என்னும் இரு பெண் காண்டாமிருகங்கள் வாழ்ந்துவந்தன. இந்நிலையில் 2018 மார்ச் 20 அன்று வடக்கு வெள்ளை காண்டாமிருக வகையின் கடைசி ஆண் காண்டாமிருகமான சூடான் இறந்தது. இதையடுத்து இன்னும் இரண்டு வடக்கு வெள்ளை பெண் காண்டாமிருகங்கள் மட்டுமே உலகில் எஞ்சியிருக்கின்றன.

இந்த காண்டாமிருக வகை முற்றிலும் அற்றுப்போவதற்கு முன்னதாகச் செயற்கைக் கருவூட்டுதல் முறை வழியாக இந்த இனத்தைக் காப்பாற்ற ஆராய்ச்சியாளர்கள் முயற்சித்துவருகிறார்கள். நஜினும் ஃபதுவையும் செயற்கையாகக் கருத்தரிக்க வைக்க முடியவில்லை. அதனால் சோதனைக் குழாய் மூலம் கருத்தரிப்பை மேற்கொண்டு, வாடகைத் தாய் முறைபோல தெற்கு வெள்ளை காண்டாமிருகங்களின் கருப்பையில் கருவைச் செலுத்தி குட்டிகளை உருவாக்க அறிவியலாளர்கள் முயன்று வருகின்றனர்.

மேற்கோள்கள்
-----------

1. ↑  "A northern white rhino has died. There are now five left in the entire world.". *The Washington Post*. 15 December 2014. .
2. 1 2  Emslie, R. (2011). "*Ceratotherium simum ssp. cottoni*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2011**: e.T4183A10575517.. பார்த்த நாள்: 12 March 2018.
3. ↑  ஆதி வள்ளியப்பன் (23 மார்ச் 2018). "இது இனப்படுகொலை இல்லையா?". *கட்டுரை*. தி இந்து தமிழ். 3 ஏப்ரல் 2018 அன்று பார்க்கப்பட்டது.

* Lazarová, Daniela (25 September 2014). "Dvůr Králové Zoo spearheading international efforts to save northern white rhino from extinction". Radio Prague. 26 September 2014 அன்று மூலம் பரணிடப்பட்டது.
**கே. கிருஷ்ணமூர்த்தி** (*K. Krishnamurthy*; 22 அக்டோபர் 1915 – 6 மார்ச் 2011) என்பவர் இந்திய எழுத்தாளரும், வெளியீட்டாளரும், அரசியல் செயற்பாட்டாளரும் ஆவார். இவர் லட்சுமி கிருஷ்ணமூர்த்தியின் கணவரும், காங்கிரஸ் தலைவர் சத்தியமூர்த்தியின் மருமகனும் ஆவார்.

ஆரம்ப கால வாழ்க்கை
------------------

1915 அக்டோபர் 22 அன்று கோட்டயத்தில் பிறந்த கிருஷ்ணமூர்த்தி கோட்டயம், பல்கலைக்கழக கல்லூரி திருவனந்தபுரம் , மாநிலக் கல்லூரி, சென்னை மற்றும் ஆக்ஸ்போர்டில் உள்ள ஹெர்ட்ஃபோர்ட் கல்லூரி ஆகியவற்றில் கல்வி பயின்றார். 1940 ஆம் ஆண்டில், கிருஷ்ணமூர்த்தி ஒரு எழுத்தாளராக ஒரு வாழ்க்கையைத் தொடர இந்தியாவுக்குத் திரும்பினார். ஆனால் இவரது கட்டுரையினை முக்கிய வெளியீட்டாளர்கள் நிராகரித்தபோது, தனது சொந்த புத்தக விற்பனை மற்றும் வெளியீட்டு நிறுவனத்தைத் துவக்கினார்.

தனிப்பட்ட வாழ்க்கை
------------------

கிருஷ்ணமூர்த்தி 1943இல் இந்தியத் தேசிய காங்கிரஸ் தலைவர் எஸ். சத்தியமூர்த்தியின் ஒரே மகள் லட்சுமியை மணந்தார். இந்தத் தம்பதியருக்கு மூன்று மகன்கள் உள்ளனர்.

மேற்கோள்கள்
-----------

1. ↑
2. ↑

* "Publisher K. Krishnamurty passes away". *தி இந்து*. 7 March 2011. .
**திமிரு** 2006 ஆம் ஆண்டு வெளிவந்த தமிழ்த் திரைப்படமாகும். தருண் கோபியின் இயக்கத்தில் வெளிவந்த இத்திரைப்படத்தில் விஷால், ரீமா சென், சிரேயா ரெட்டி போன்ற பலர் நடித்துள்ளனர்.

வகை
---

மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மதுரையிலிருந்து சென்னையில் அமையப்பெற்றிருக்கும் கல்லூரியில் மருத்துவப் படிப்பை மேற்கொள்ள வரும் கணேஷ் (விஷால்) பல கும்பல்களால் தமிழ் நாட்டின் பல பகுதிகளிலும் வலை விரித்துத் தேடப்படுகின்றார்.பின்னர் கல்லூரியில் படிக்கும் சக மாணவனால் கொலை செய்யப்படவிருந்த சிறீமதியைக் (ரீமா சென்) காப்பாற்றுகின்றார்.பின்னர் கணேஷ் மீது காதல் கொள்ளும் சிறீமதி பல முயற்சிகளினால் பேருந்து நிலையத்தில் தெரிவிக்க முயலும் போது அங்கு வரும் கும்பல்களால் அவரின் காதல் தடைப்பட்டது.அங்கு வரும் கும்பல்கள் கணேஷால் மதுரையில் திருமணம் செய்ய மறுக்கப்பட்ட ஈஷ்வரியின் (சிரேயா ரெட்டி) காவலர்களாவர்.ஈஷ்வரியின் வற்புறுத்தலை பல முறை மறுத்த கணேஷ் ஈஷ்வரி தன்னைக் கொலை செய்ய வரும் போது திடீரென தள்ளிவிடும் பொழுது ஏற்படும் விபத்தில் மின்சாரத்தினால் தாக்கப்படும் ஈஷ்வரி பின் தனது அண்ணனிடம் தனக்கு கிடைக்காத கணேஷ் வேறொருவரையும் திருமணம் செய்யக் கூடாது எனவும் கூறிவிட்டு மரணிக்கின்றாள்.

மேற்கோள்கள்
-----------

1. ↑  "'Thimiru' makes Vishal Tamil screen's action king". indianinfo.com. 2009-07-20 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Vishal's Thimiru successfully completed a 100-day run". IndiaGlitz. 2006-11-16 அன்று மூலம் பரணிடப்பட்டது. 2009-07-20 அன்று பார்க்கப்பட்டது.

வெளியிணைப்புகள்
---------------

* இணையதள திரைப்பட தரவுத்தளத்தில் *திமிரு*
காட்டுப்பகுதிக்குள் உள்ள சாலை
Ratapani wildlife sanctuary road sign board
**ராத்தாபானி புலி காப்பகம்**, இந்திய மாநிலமான மத்தியப் பிரதேசத்தின் ராய்சென் மாவட்டத்தில் உள்ள விந்திய மலைத்தொடரில் அமைந்துள்ளது.  மாநிலத் தலைநகரான போபாலில் இருந்து கிட்டத்தட்ட 50 கி.மீ தொலைவில் அமைந்துள்ளது.

1976ஆம் ஆண்டில் இந்த காட்டுப்பகுதியை காட்டுயிர் காப்பகமாக மத்திய அரசு அறிவித்தது. 2013ஆம் ஆண்டில், இதை புலி காப்பகமாக மாற்ற திட்டமிடப்பட்டது.

இந்த காட்டுப்பகுதி 823.84 சதுர கி.மீ பரப்பளவில் அமைந்துள்ளது. 
இந்த காட்டுப்பகுதியில் தேக்கு மரங்களை அதிகளவில் காண முடியும். 

இந்த காட்டுப்பகுதியில் பீம்பேட்கா பாறை வாழிடம் அமைந்துள்ளது. இந்தப்பகுதியை ஐக்கிய நாடுகள் கல்வி, அறிவியல், பண்பாட்டு நிறுவனம் பாரம்பரியக் களமாக அறிவித்துள்ளது. இந்த காட்டுப்பகுதியில் ராத்தாபானி அருவி, கின்னோர்கட் கோட்டை, கேர்பானா கோயில் ஆகியவை உள்ளன.

காட்டு விலங்குகள்
-----------------

இங்கு புலி, நாய், கழுதைப்புலி, ஓநாய், நரி, எருமை, குரங்கு, கரடி ஆகிய விலங்குகளைக் காண முடியும். அணில், முயல், பல்லி, பாம்பு உள்ளிட்டவற்றையும் காண முடியும். மரங்கொத்தி, கிளி, புறா, ஈபிடிப்பான் உள்ளிட்ட பறவைகளையும் காணலாம்.
இங்கு வெண்முதுகுக் கழுகு, சாரசு கொக்கு, மஞ்சள் மூக்கு நாரை உள்ளிட்ட அரிய வகை பறவைகளும் வாழ்கின்றன.

சான்றுகள்
---------

1. ↑  "காப்பகப்படுத்தப்பட்ட நகல்". 2014-10-06 அன்று மூலம் பரணிடப்பட்டது. 2016-03-06 அன்று பார்க்கப்பட்டது.
2. ↑
3. ↑
4. ↑
ஒரு வழமையான திமிசுத்தாரை
**திமிசுத்தாரை** (*Ramjet*) எனப்படுபவை ஒருவகை காற்றெரி தாரைப் பொறிகளாகும். இவை வழமையான சுழலும் அமுக்கிகள் ஏதுமற்று, பொறியின் முன்னேறும் இயக்கத்தை வைத்தே உள்வரும் காற்றை அமுக்குகின்றன. இவை சுழிய வேகத்தில் உந்துவிசையை உருவாக்குவதில்லை, எனவே நிலையாயிருக்கும் ஒரு வானூர்தியை இவற்றால் நகர்த்தவியலாது. ஆகையால் இப்பொறிகள் செயல்பட ஆரம்பிக்கும் வேகம் வரைக்கும் வேறுவகையான உந்துகைத் தொகுதிகள் பயன்படுத்தப்படுகின்றன. திமிசுத்தாரைகள் சிறப்பாகச் செயல்புரிய குறிப்பிட்ட அளவு வேகம் தேவை, பொதுவாக மாக் 3 வேகத்துக்கருகில் இவை மிகச் சிறப்பாகச் செயல்புரிகின்றன. பொதுவாக திமிசுத்தாரைகள் மாக் 6 வேகம் வரையிலும் பயன்படுத்தப்படுகின்றன.

அதிவேகப் பயன்பாடுகளுக்காக சிறிய மற்றும் எளிமையான வடிவமைப்பு கொண்ட பொறிகள் தேவைப்படும் இடங்களில் திமிசுத்தாரைகள் பயன்படுத்தப்படுகின்றன, எ-கா: ஏவுகணைகள். பலநேரங்களில் திமிசுத்தாரைகள், *துடிப்புத்தாரை*களோடு (Pulsejet) குழப்பிக்கொள்ளப்படுகின்றன; இவற்றுக்கிடையேயான முக்கிய வேறுபாடு - திமிசுத்தாரைகள் தொடர்ச்சியாக எரிதல் செயல்முறையுடையவை, ஆனால் துடிப்புத்தாரைகள் விட்டுவிட்டு எரியும் செயல்முறை உடையவை.
**ஆன்மலிங்க மாலை** என்னும் நூல் சிவபூசை செய்பவரின் ஐங்களத் தூய்மை  பற்றிக் கூறுகிறது. 

1. உடலிலுள்ள ஐம்பொறிகள் (பூதம்)
2. பூசை செய்யும் இடம் (ஸ்தலம்)
3. பூசைக்குப் பயன்படுத்தப்படும் பொருள்கள் (திரவியம்)
4. வழிபாட்டு மொழி (மந்திரம்)
5. பூசை செய்யப்படும் லிங்கம்

ஆகிய ஐந்தும் தூய்மையானதாக இருக்கவேண்டும் என இந்நூல் விளக்குகிறது.

* 14 சீர் கழிநெடிலடி ஆசிரியவிருத்தம் என்னும் பாடல் 11 கொண்டது இந்த நூல்.

இந்த நூலின் ஆசிரியர்  கமலை ஞானப்பிரகாசரின் மாணவர் என்பதை இந்நூலின் பாடல் பகுதிகள் தெரிவிக்கின்றன. 
இந்த நூலிலுள்ள பாடல்கள் எல்லாம்

--- காட்சம் வைத்தருள்
சிவோக மாயிருக்கச் சிதம்பரனே
கமலைவாழ் தியாகா, காசிவிச்சு வேகா
கயிலாய பதியெனும் குருவே.
என்று முடிகின்றன.

கமலை ஞானப்பிரகாசர் காலம் 1565. எனவே இவரது மாணாக்கர் காலம் 16-ஆம் நூற்றாண்டு எனத் தெளிவாகிறது.

* பாடலாசிரியரின் ஆன்மலிங்கமாக விளங்குபவர் அவரது ஆசிரியர். அவர்மீது பாடப்பட்டதால் இந்த நூல் ஆன்மலிங்க மாலை எனப் பெயர் பெற்றது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

அடிக்குறிப்பு
-------------

1. ↑  பஞ்ச சுத்தி
**ஆர்த்தி ராணா** *(Arti Rana)* (பிறப்பு c. 1976 ) ஒரு இந்திய சமூக தொழில்முனைவோர் ஆவார். கைவினைப் பொருட்களைத் தயாரிக்கவும் விற்கவும் குழுக்களை அமைக்க சக தாரு பெண்களுக்கு உதவுகிறார். 2022 ஆம் ஆண்டில், இவர் இந்தியாவின் பெண்களுக்கான மிக உயர்ந்த சிவிலியன் விருதான நாரி சக்தி புரஸ்கார் விருதினைப் பெற்றுள்ளார்.

தொழில்
------

ஆர்த்தி ராணா 1976 இல் பிறந்தார். இவர், தாரு மற்றும் துத்வா புலிகள் சரணாலயம் மற்றும் நேபாளத்தின் எல்லைக்கு அருகில் உள்ள தேராய் பகுதியில் வசிக்கிறார். தேசிய ஊரக வாழ்வாதார இயக்கத்தின் கீழ், இவர் கம்பளங்கள், கூடைகள் மற்றும் பைகள் போன்ற பொருட்களை தயாரிக்க கௌதம் சுய-வேலைவாய்ப்பு அமைப்பை ஏற்படுத்தி தனது மக்களுடன் தொழில் செய்தார். மூஞ்ச் புல் மற்றும் சணல் போன்ற மூலப்பொருட்களைப் பயன்படுத்தி மேற்கண்ட தயாரிப்புகளைச் செய்தனர். 

கப்ரூலாவில் உள்ள தாரு ஹத் கர்கா கரேலு உத்யோக் கைவினைப் பணியாளர்கள்
2016 ம் ஆண்டில், ராணா சுமார் 800 தாரு பெண்களுக்கு பயிற்சி அளித்துள்ளார்.  வணிகம் விரிவடைந்தது. 2022 இல், இவர் கைவினைப்பொருட்கள் செய்ய நூற்றுக்கணக்கான பெண்களை வேலைக்கு அமர்த்தினார். ராணா தாரு ஹத் கர்கஹரேலு உத்யோக் என்ற சுயஉதவி குழுவின் தலைவராக இருந்தார், இது இயற்கைக்கான உலகளாவிய நிதியத்திலிருந்து அதன் தறிகளை மிகவும் திறமையானதாக்க உதவியைப் பெற்றது.  2019 ஆம் ஆண்டில், துத்வா புலிகள் காப்பகத்தில் சுற்றுலாப் பயணிகளுக்கு தாரு பாரம்பரியத்தைப் பற்றி தெரிவிக்கவும், உள்ளூர் பொருட்களை விற்பனை செய்யவும் பார்வையாளர்கள் மையம் கட்டப்படும் என்று அறிவிக்கப்பட்டது; இந்த திட்டத்திற்கான ஒருங்கிணைப்பாளர்களில் ராணாவும் ஒருவர்.

விருதுகள் மற்றும் அங்கீகாரம்
----------------------------

ராணாவின் தொழில்முனைவோர் 2016 இல் ராணி லக்ஷ்மிபாய் துணிச்சலுக்கான விருது மற்றும் கிராம ஸ்வராஜ் விருதுடன் அங்கீகரிக்கப்பட்டது. 

2022 ஆம் ஆண்டு சர்வதேச மகளிர் தினத்தன்று, ராணா தனது சமூக தொழில்முனைவோரை அங்கீகரிப்பதற்காக 2020 ஆம் ஆண்டிற்கான இந்தியாவில் பெண்களுக்கான மிக உயர்ந்த விருதான நாரி சக்தி புரஸ்கார்   பெற்றார். இந்தியாவில் COVID-19 தொற்றுநோய் காரணமாக விழா ஒத்திவைக்கப்பட்டது.

குறிப்புகள்
-----------

1. ↑  "'Vocal for Local': UPIDR helps local women weavers, artisans gain global exposure" (in en). *Business Today*. 9 January 2022. .
2. ↑  "Skilled artisans who don't know where to sell products". *Hindustan Times*. 10 February 2019. .
3. ↑  "Meet Rani Laxmi Bai awardees, the women who won't give up" (in en). *Hindustan Times*. 9 March 2016. .
4. ↑  "Women weavers from Dudhwa Tiger Reserve profit from technological interventions for their looms". *India Education*. 2 February 2021. .
5. ↑  "Now, enjoy rich Tharu tradition, food near Dudhwa Tiger Reserve" (in en). *The Times of India*. 26 December 2019. .
6. ↑  "President fetes Kheri tribal woman with Nari Shakti Award" (in en). *Hindustan Times*. 8 March 2022. . "President fetes Kheri tribal woman with Nari Shakti Award". *Hindustan Times*. 8 March 2022. Archived from the original on 9 March 2022. Retrieved 9 March 2022.
7. 1 2  "Bhojpur Entrepreneur Among 29 Feted" (in en). *The Times of India*. .
**சம்யுக்தா வர்மா** (*Samyuktha Varma* ; பிறப்பு 26 நவம்பர் 1979) ஓர் இந்தியத் திரைப்பட நடிகை ஆவார். இவர் முக்கியமாக 1999 முதல் 2002 வரை மலையாளப் படங்களில் பெண் கதாபாத்திரங்களில் தோன்றினார்.  1999 ஆம் ஆண்டு *வேண்டும் சில வீட்டுக்காரியங்கள்* என்ற குடும்ப நாடகத்திரைப்படத்தில் கதாநாயகியாக அறிமுகமானார். அதற்காக இவர் சிறந்த நடிகைக்கான தனது முதல் கேரள மாநில திரைப்பட விருதை வென்றார். அதன் பிறகு இவர் மொத்தம் 18 படங்களில் நடித்துள்ளார். பெண் கதாபாத்திரங்களின் வலுவான சித்தரிப்புக்காக இவர் அறியப்படுகிறார். சம்யுக்தா வர்மா சிறந்த நடிகைக்கான இரண்டு கேரள மாநில திரைப்பட விருதையும், சிறந்த நடிகைக்கான இரண்டு பிலிம்பேர் விருதுகளையும் வென்றுள்ளார். இவர் 2002ஆம் ஆண்டு நடிகர் பிஜு மேனனை திருமணம் செய்து கொண்டார்.

ஆரம்ப கால வாழ்க்கை
------------------

இவர் 26 நவம்பர் 1979 அன்று இரவிவர்மா -உமா வர்மா தம்பதியினருக்கு பிறந்தார். திருச்சூரில் உள்ள சிறீ கேரளா வர்மா கல்லூரியில் படிக்கும் போது, *வேண்டும் சில வீட்டுக்காரியங்கள்* படத்தில் பெண் கதாபாத்திரத்தில் நடிக்க இவருக்கு வாய்ப்பு கிடைத்தது.

திரைப்பட வாழ்க்கை
-----------------

1999 இல் *வேண்டும் சில வீட்டுக்காரியங்கள்* என்ற படத்தில் இவரது அறிமுகம் இருந்தது. அதைத் தொடர்ந்து 2000இல் *வாழுன்னோர்*, *சந்திரனுதிக்குண்ண திக்கில்*  ஆகிய படங்களில் நடித்தார்.

2000 ஆம் ஆண்டில் இயக்குநர் ராஜசேனன் இயக்கிய *நாடன்பெண்ணும் நாட்டுப்பிரமணியும்*, இயக்குநர் பாசிலின் தயாரிப்பில் *லைப் ஈஸ் பியூட்டிபுல்*, மோகன் இயக்கிய *அங்கனே ஒரு அவதிகாலாத்து*, எழுத்தாளர் கமலா தாஸின் *மாதவிக்குட்டி*, *மதுரனோம்பாரகாட்டு* , *சுயம்வரபந்தல்* ஆகிய சிறுகதையின் அடிப்படையில் லெனின் ராஜேந்திரன் இயக்கிய *மழை* போன்ற படங்களில் நடித்திருந்தார்.

2002 ஆம் ஆண்டின் இறுதியில், இவர் ரஃபி-மெகார்ட்டின் இயக்கத்தில் தென்காசிப்பட்டிணம் , இராஜசேனனின் *மேகசந்தேசம்* படத்திலும் நடித்திருந்தார்.

சொந்த வாழ்க்கை
--------------

இவர் 23 நவம்பர் 2002இல் பிஜு மேனனை திருமணம் செய்து கொண்டார். தம்பதியருக்கு தக்ச் தர்மிக் என்ற மகன் 14 செப்டம்பர் 2006 இல் பிறந்தார்.

சான்றுகள்
---------

1. ↑  "Happy Birthday Samyuktha Varma: 5 incredible movies of the actress you should watch right away". *The Times of India*. 28 November 2020.
2. ↑  മേനോന്‍, മധു. കെ. ശരിക്കും, ആ നിമിഷം എപ്പോഴായിരുന്നു. *Mb4Eves* (மலையாளம்). 29 November 2013 அன்று மூலம் பரணிடப்பட்டது. 2013-12-11 அன்று பார்க்கப்பட்டது.
3. ↑  "Samyuktha Varma". *Movieraga.com*. May 2007. 19 December 2008 அன்று மூலம் பரணிடப்பட்டது. 2008-12-29 அன்று பார்க்கப்பட்டது.
4. ↑  "About Malayalam Film Actress Samyuktha Varma". *BizHat.com*.
5. ↑  "Samyuktha Varma: I was fortunate to have started my career with 'Veendum Chila Veettukaryangal' - Times of India". *The Times of India*.
6. ↑
7. ↑
8. ↑  Nair, Unni. R. "Samyuktha Verma: A Talented Star". *IndiaInfo.com*. 28 March 2009 அன்று மூலம் பரணிடப்பட்டது. 2008-12-28 அன்று பார்க்கப்பட்டது.
9. ↑  "This is how Biju Menon and Samyuktha Varma celebrated their 18th wedding anniversary". *Times of India*.
10. ↑  "Samyuktha Varma's latest picture goes viral". *Times of India*.

வெளி இணைப்புகள்
---------------

* ஐ.எம்.டி.பி இணையத்தளத்தில் சம்யுக்தா வர்மா
* Lynda Polygreen. "Bollywood Farce: Indian Actress and Family Are Detained" (18 July 2002) and "Actress's Detainment Upsets Indians in U.S. and Abroad" (19 July 2002), *New York Times*.
{\displaystyle \triangle ABC} -ன் ஆர்த்திக் முக்கோணம்-{\displaystyle \triangle abc}
செங்கோண முக்கோணம் அல்லாத ஒரு முக்கோணத்தின் குத்துக்கோடுகளின் அடிகளால் உருவாகும் முக்கோணம் **ஆர்த்திக் முக்கோணம்** (*orthic triangle*) அல்லது **குத்துக்கோட்டு முக்கோணம்** (*Altitude triangle*) எனப்படும். இம்முக்கோணம், எடுத்துக்கொள்ளப்பட்ட மூல முக்கோணத்தின் செங்குத்துச்சந்தியின் பாதமுக்கோணமாகும். மேலும், ஆர்த்திக் முக்கோணத்தின் உள்வட்டமையமானது மூல முக்கோணத்தின் செங்குத்துச்சந்தியாகும்.

ஒத்தநிலை முக்கோணம்
------------------

பின்வருமாறு வரையப்படும் முக்கோணத்துடன் ஆர்த்திக் முக்கோணம் நெருங்கிய தொடர்புடையது.

{\displaystyle \triangle ABC} -ன் சுற்றுவட்டத்திற்கு, முக்கோணத்தின் உச்சி *A* -ல் வரையப்படும் தொடுகோடு {\displaystyle L\_{A}.} என்க.

இதே முறையில் {\displaystyle L\_{B}.}, {\displaystyle L\_{C}.}இரண்டையும் எடுத்துக் கொள்ள வேண்டும்.

*A"* = {\displaystyle L\_{B}} ∩ {\displaystyle L\_{C}}
*B"* = {\displaystyle L\_{C}} ∩ {\displaystyle L\_{A}}
*C"* = {\displaystyle L\_{A}} ∩ {\displaystyle L\_{B}}
{\displaystyle \triangle }A"B"C" ஆனது {\displaystyle \triangle ABC} -ன் சுற்றுவட்டத்தை வெளிப்புறமாகத் தொடும் முக்கோணமாகும். இந்த முக்கோணத்துடன் ஆர்த்திக் முக்கோணமானது, ஒத்தநிலையுடையதாக (homothetic) இருக்கும்.

தரப்பட்ட ஒரு குறுங்கோண முக்கோணத்திற்குள் வரையக்கூடிய மிகச்சிறிய சுற்றளவு கொண்ட முக்கோணத்தைப் பற்றிய 1775-ம் ஆண்டின் *ஃபாக்னானோ புதிருக்கான* (இத்தாலிய கணிதவியலாளர்-ஜூலியோ கார்லோ டி டோஷி டி ஃபாக்னானோ) விடையை இந்த ஆர்த்திக் முக்கோணம் தருகிறது.

### முந்நேரியல் ஆயதொலைவுகள்

ஆர்த்திக் முக்கோணத்தின் உச்சிகளின் முந்நேரியல் ஆயதொலைவுகள்:

* A' = 0 : sec B : sec C
* B' = sec A : 0 : sec C
* C' = sec A : sec B : 0

சுற்றுவட்டத்தை வெளிப்புறமாகத் தொடும் முக்கோணத்தின் உச்சிகளின் முந்நேரியல் ஆயதொலைவுகள்:

* *A"* = −*a* : *b* : *c*
* *B"* = *a* : −*b* : *c*
* *C"* = *a* : *b* : −*c*

மேற்கோள்கள்
-----------

1. ↑  William H. Barker, Roger Howe (2007). "§ VI.2: The classical coincidences". *Continuous symmetry: from Euclid to Klein*. American Mathematical Society Bookstore. பக். 292. பன்னாட்டுத் தரப்புத்தக எண்:0-8218-3900-4. .  See also: Corollary 5.5, p. 318.

வெளியிணைப்புகள்
---------------

* Weisstein, Eric W. "Orthic Triangle." From MathWorld
**ஆர்த்தி ராமசாமி** (*Aarthie Ramaswamy*) என்பவர் ஓர் இந்திய பெண் சதுரங்க விளையாட்டு வீரராவார். பெண் கிராண்டு மாசுட்டர் என்ற பெருமையும் இவருக்கு உண்டு. 1981 ஆம் ஆண்டு சூன் 28 ஆம் தேதி இவர் பிறந்தார். 2003 ஆம் ஆண்டில் தேசிய சதுரங்க சாம்பியன் பட்டத்தை ஆர்த்தி வென்றார். 1999 ஆம் ஆண்டு எசுப்பானியாவின் ஓரோபெசா நகரத்தில் நடைபெற்ற 18 வயதிற்கு உட்பட்டோருக்கான பெண்கள் உலக சதுரங்க சாம்பியன் பட்டப்போட்டியிலும் வெற்றி பெற்றுள்ளார். தற்போது 2211 எலோ தரப்புள்ளிகள் பெற்ற சதுரங்க வீரராக உள்ளார்.

1990 ஆம் ஆண்டு இந்திய அளவில் நடைபெற்ற பத்து வயதிற்குட்பட்டவர்களுக்கான பெண்கள் சதுரங்க விளையாட்டில் இரண்டாம் இடம் பிடித்தார். 1993 ஆம் ஆண்டு 12 வயதிற்குபட்டவர்களுக்கான விளையாட்டுப் பிரிவில் முதலிடத்தைப் பிடித்தார். தனது அடுத்தடுத்த அதிரடியான நகர்வுகள் மூலம் 1995 ஆம் ஆண்டில் 14 வயதுக்கு உட்பட்டோர் , 16 வயதிற்கு உட்பட்டோர் சாம்பியன் பட்டங்களை வென்றார். 1998, 1999 ஆம் ஆண்டுகளில் 18 வயதுக்கு உட்பட்டோருக்கான பெண்கள் தேசியப் பட்டத்தை வென்றார்.

இந்திய சதுரங்க கிராண்டு மாசுட்டர் ஆர்.பி. இரமேசை ஆர்த்தி திருமணம் செய்து கொண்டார்.

மேற்கோள்கள்
-----------

1. ↑  Title Applications: Ramaswamy, Aarthie
2. ↑  Shah, Sagar (2018-11-22). ""You can be a cobbler if you want, but be the best cobbler in the world!"". *ChessBase India*. 2020-08-10 அன்று பார்க்கப்பட்டது.

புற இணைப்புகள்
--------------

* ஆர்த்தி ராமசாமி rating card at பன்னாட்டு சதுரங்கக் கூட்டமைப்பு Edit this at Wikidata
ராதிகா வாஸ், 2017 இல்.
**ராதிகா வாஸ்** (பிறப்பு 1973) இந்தியாவைச் சேர்ந்த மேடை நகைச்சுவை நடிகரும் எழுத்தாளருமாவார். மும்பையில் பிறந்துள்ள வாஸ், சென்னையில் விளம்பர நிர்வாகியாக பணிபுரிந்துள்ளார். நியூயார்க்கில் உள்ள சிரக்கியூஸ் பல்கலைக்கழகத்தில் விளம்பரப் படிப்பில் முதுகலைப் பட்டம் பெற்றுள்ளார்.

வாழ்க்கை வரலாறு
---------------

ராதிகா வாஸ், நாடகத் திறமையை கற்றுக்கொள்ள, கிரவுண்ட்லிங்ஸ் பள்ளி (லாஸ் ஏஞ்சல்ஸ்) மற்றும் இம்ப்ரூவல்யூஷன் (நியூயார்க்) போன்ற மேம்பட்ட நாடக வகுப்புகளுக்கு சென்று பயிற்சி பெற்றுள்ளார். இந்த வகுப்புகள், நடிகராகவும் எழுத்தாளராகவும் செயல்பட இவருக்கு உதவியுள்ளதாக பேட்டிகளில் கூறியுள்ளார்; 2014 ஆம் ஆண்டில், அவர் நியூயார்க்கிலும், இந்திய நகரங்களான மும்பை, சென்னை, பெங்களுரு, கொச்சி, குர்கான் மற்றும் டெல்லியில் பெண்மைக்கு மாறானவள்: உரிமைக்கான புதைகுழிகள் என்ற நாடகத்தை நிகழ்த்தியுள்ளார். அதே ஆண்டில் செப்டம்பர் மாதம் அவரது பழையது, கோபக்காரன், மயிரடர்ந்தவன் என்ற தலைப்பிலான நாடகமும் நடிக்கப்பட்டுள்ளது. நிகழ்ச்சி ஒன்றில் நிர்வாணமாக நடித்தது இந்திய பார்வையாளர்களை அதிர்ச்சியடைய செய்துள்ளது. *டைம்ஸ் ஆஃப் இந்தியா பத்திரிகையில்* பல்வேறு சிறு கட்டுரைகளையும் இவர் எழுதியுள்ளார். பிரபல மேடைச் சிரிப்புரை நடிகர்களான பேட்ரிஸ் ஓ நீல் மற்றும் பில் ஹிக்ஸ் போன்றோரை தனக்கு முன்னோடியாக கருதி நிகழ்ச்சிகளை வடிவமைத்துள்ளார். நாடியா பி. மன்சூருடன் சர்க்கரையும் கொழுப்பும் என்ற இணையத்தொடரை இணைந்து உருவாக்கியுள்ளார். இது கோதம் விருதை வென்றது குறிப்பிடத்தக்கது  மேலும் இந்த தொடர் தற்போது அமேசான் நிறுவன தாயாரிப்பிலுள்ளது..

மேற்கோள்கள்
-----------

1. ↑  "New York laughs out loud with 'Unladylike' Radhika Vaz | Latest News & Updates at Daily News & Analysis". 2015-09-07 அன்று பார்க்கப்பட்டது.
2. ↑  "Catch Radhika Vaz's Older. Angrier. Hairier. show at Distil - Indulge". 4 March 2016 அன்று மூலம் பரணிடப்பட்டது. 2015-09-07 அன்று பார்க்கப்பட்டது.
3. ↑  "Stand up comic Radhika Vaz to perform in Chennai - The Times of India". *தி டைம்ஸ் ஆஃப் இந்தியா*. 2015-09-07 அன்று பார்க்கப்பட்டது.
4. ↑  "Shugs and Fats winning the Breakthrough Series - Short Form 2015 Gotham Award for SHUGS AND FATS". *YouTube*.
5. ↑  "Jill Soloway Re-Ups Overall Deal With Amazon Studios". 8 May 2017.
**தேவிந்தர் குப்தா** (*Devinder Gupta*)பிறப்பு: 4 ஏப்ரல் 1943) என்பவர் இந்திய நீதிபதி மற்றும் ஆந்திரப் பிரதேச உயர் நீதிமன்றத்தின் முன்னாள் தலைமை நீதிபதி ஆவார்.

பணி
---

குப்தா இமாச்சலப் பிரதேசம் சிம்லாவைச் சேர்ந்தவர். இளங்கலைச் சட்டம் படிப்பு முடித்த பிறகு இவர் 23 மார்ச் 1967-ல் வழக்கறிஞராகப் பணியாற்றத் தொடங்கினார். ஆரம்பத்தில் இவர் இமாச்சலப் பிரதேசத்தின் மாவட்ட நீதிமன்றங்கள் மற்றும் உயர் நீதிமன்றங்களில் பயிற்சி பெற்றார். 1990ஆம் ஆண்டு சூன் 25-ல், குப்தா இமாச்சலப் பிரதேச உயர் நீதிமன்றத்தின் கூடுதல் நீதிபதியாக நியமிக்கப்பட்டார். இதன்பிறகு 1994ல் தில்லி உயர் நீதிமன்றத்துக்கு மாற்றப்பட்டார். குப்தா பல்வேறு காலங்களில் தில்லி உயர்நீதிமன்றத்தில் தற்காலிக தலைமை நீதிபதியாகவும் பணியாற்றியுள்ளார். தில்லி மாநில சட்ட சேவைகள் ஆணையத்தின் செயல் தலைவராகவும் பணியாற்றியுள்ளார். நீதிபதி குப்தா 10 மார்ச் 2003 அன்று ஆந்திரப் பிரதேச உயர் நீதிமன்றத்தின் தலைமை நீதிபதியாகப் பதவி உயர்வு பெற்று 2005 ஏப்ரல் 4 அன்று பதவியிலிருந்து ஓய்வு பெற்றார்.

மேற்கோள்கள்
-----------

1. ↑  "Justice Devinder Gupta appointed Chief Justice of Andhra HC". *Zee News* (ஆங்கிலம்). 2003-03-03. 2021-03-12 அன்று பார்க்கப்பட்டது.
2. ↑  "Hon". *www.supremecourtcaselaw.com*. 2011-07-20 அன்று மூலம் பரணிடப்பட்டது. 2021-03-12 அன்று பார்க்கப்பட்டது.
3. ↑  "DGCJ". *tshc.gov.in*. 2021-03-12 அன்று பார்க்கப்பட்டது.
4. ↑  "Former Judges". *delhihighcourt.nic.in*. 2021-03-12 அன்று பார்க்கப்பட்டது.
**பிராங்கோயிசு பெட்டிசு டி லா குரோயிக்சு** (1653–1713) என்பவர் ஒரு பிரெஞ்சு கிழக்கியலாளர் ஆவார். இவர் பாரிசில் பிறந்தார். இவரது தந்தை பெயரும் பிராங்கோயிசு பெட்டிசு டி லா குரோயிக்சு (1622-1695) தான். இவரது தந்தை பிரெஞ்சு அவையில் அரபு மொழிபெயர்ப்பாளராகவும் ஒரு எழுத்தாளராகவும் இருந்தார். தந்தை இறந்த பிறகு இவர் அந்தப் பதவிக்கு வந்தார். பிறகு தனது மகன் அலெக்சாந்தர் லூயிசு மேரிக்கு அந்தப் பதவியைக் கொடுத்தார். இவரது மகனும் ஒரு குறிப்பிடத்தகுந்த கிழக்கியலாளர் ஆனார். இளம் வயதிலேயே இவரை பிரெஞ்சு முதல் மந்திரி கோல்பர்ட்டு கிழக்குப் பகுதிக்கு அனுப்பினார். சிரியா, பாரசீகம் மற்றும் துருக்கி ஆகிய நாடுகளில் இவர் இருந்த 10 ஆண்டுகளில் அரபி, பாரசீகம் மற்றும் துருக்கி ஆகிய மொழிகளைக் கற்றார்.

புத்தகங்கள்
-----------

1710ஆம் ஆண்டு செங்கிஸ் கானைப் பற்றி தனது தந்தை எழுதிய சிறந்த சுயசரிதையான, *மகா செங்கிஸ்கானின் வரலாறு, பண்டைய முகலாயர்கள் மற்றும் தாதர்களின் முதல் பேரரசர்* என்கிற புத்தகத்தை இவர் தொகுத்துப் பதிப்பித்தார். இப்புத்தகம் 1722ஆம் ஆண்டு ஆங்கிலத்திற்கு மொழி பெயர்க்கப்பட்டது. இப்புத்தகத்தை அமெரிக்கக் காலனிகளில் பிரபலமானதாக பெஞ்சமின் பிராங்கிளின் ஆக்கினார். தாமசு செபர்சனின் சமய சகிப்புத்தன்மைக்கான விர்சினியா சிலை நிறுவப்பட்டதில் இப்புத்தகம் ஒரு தாக்கத்தை ஏற்படுத்தி இருந்திருக்கலாம் என கருதப்படுகிறது.

உசாத்துணை
---------

1. 1 2  Weatherford, Jack (2016). *Genghis Khan and the Quest for God : How the World's Greatest Conqueror Gave Us Religious Freedom*. Viking. பக். xix-xx, 334–335, 348. பன்னாட்டுத் தரப்புத்தக எண்:9780735221154. இணையக் கணினி நூலக மையம்:957696413. .
2. ↑  Pétis de la Croix, François (1722-01-01). "The History of Genghizcan the Great, First Emperor of the Antient Moguls and Tartars" (in en). .
**ஆர்த்திப் பிரபந்தம்** 15-ஆம் நூற்றாண்டில் தோன்றிய நூல். மணவாள மாமுனிகள் என்பவரால் இயற்றப்பட்டது.

நூல்
----

* ஆர்த்தி என்பது உலகளந்த பெருமானின் திருவடிகளைக் குறிக்கும்.

இதில் 60 பாடல்கள் உள்ளன. இவை வெண்பா, விருத்தம், கலித்தாழிசை, கலிப்பா ஆகிய பாவினங்களால் ஆனவை. 

எல்லாப் பாடல்களும் ‘எதிராசர்’ என்னும் பெயரைச் சொல்லி வேண்டுகின்றன. எதிராசர் என்பது வைணவ ஆசாரியன் இராமானுசர் பெயர்களில் ஒன்று. சில பாடல்களில் இவர் தன் ஆசிரியர் திருமலையாழ்வார் என்பவரையும் போற்றியுள்ளார்.

காட்டு - பாடல் 1
----------------

தேசம் திகழும் திருவாய் மொழிப்பிள்ளை  

மாசில் திருமலையாழ் வார்என்னை – நேசத்தால்  

எப்படியே எண்ணியுன்பால் சேர்த்தார் எதிராசா  

அப்படியே நீசெய்(து) அருள்.

காட்டு - பாடல் 2
----------------

இன்னம் எத்தனை காலம் இந்த உடம்புடன் யான் இருப்பன்  

இன்னபொழுது உடம்பு விடும் இன்னபடி அதுதான்  

இன்னவிடத்தே அதுவும் என்னும் இவையெல்லாம்  

எதிராசா! நீ அறிதி யான் இவை ஒன்றறியேன்  

என்னை இனி இவ்வுடம்பை விடுவித்து உன் அருளால்  

ஏராரும் வைகுந்தத்தேற்ற நினைவு உண்டேல்  

பின்னை விரையாமல் மறந்து இருக்கிறதென்? பேசாய்  

பேதைமை தீர்த்து என்னை அடிமை கொண்ட பெருமானே

நூலின் பெருமை
-------------

* எம்பெருமான் திருவடிகளே சரணம்
* ஜீயர் திருவடிகளே சரணம்

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

அடிக்குறிப்பு
-------------

1. ↑  
அஞ்ஞானத்துக்கு அடி அபராதம் -  

அபூர்திக்கு அடி ஞான பூர்த்தி -  

ஆர்த்திக்கு அடி அலாபம் -  

அபிநிவேசதுக்கு அடி அழகு – ஸ்ரீ வசன பூஷணம் 294
2. ↑  பாடல் 12
3. ↑  பாடல் 33
4. ↑  இந்தத் தொடர் ஆர்த்திப் பிரபந்தம் 15-ஆம் பாடலின் முதல் அடியாக உள்ளது.
5. ↑  ஜீயர் என்ன்னும் பெயர் இந்நூலாசிரியர் மணவாள மாமுனிகளைக் குறிக்கும். நாலாயிர திவ்வியப் பிரபந்தம் நூலிலுள்ள பதிகங்கள் ஒவ்வொன்றும் முடிந்த பின்னர் இத்தொடர் உள்ளது.
**அசோக் குமார் சர்க்கார்** (*Ashok Kumar Sarkar*) வங்காள மொழியில் வெளிவரும் ஆனந்த பசார் பத்திரிகா என்ற தினசரி பத்திரிகையின் மூத்த ஆசிரியராகவும், ஆனந்த பசார் பத்திரிகா குழுமத்தின் உரிமையாளரும் ஆவார். 1912 ஆம் ஆண்டு அக்டோபர் மாதம் 7 ஆம் தேதி இவர் பிறந்தார்.

வாழ்க்கைக் குறிப்பு
-------------------

அசோக் குமார் சர்க்கார் ஒரு வங்காளி இந்து குடும்பத்தில் பிரபுல்லா குமார் சர்க்கார் மற்றும் நிர்சாரினி சர்க்கார் தம்பதியருக்கு ஒரே குழந்தையாகப் பிறந்தார். கொல்கத்தா பல்கலைக்கழகத்துடன் இணைக்கப்பட்ட இசுகாட்டிசு பேராலயக் கல்லூரியில் பட்டம் பெற்றார். 1957 ஆம் ஆண்டு அசோக் குமார் தேசு இலக்கியப் பத்திரிகையில் ஆசிரியராகவும் ஆனந்த பசார் பத்திரிகா குழுமத்தின் இயக்குனராகவும் பொறுப்பேற்றார். 1958 ஆம் ஆண்டு பிரபுல்லா குமார் சர்க்கார் இறந்தவுடன் இவர் ஆனந்தபசார் பத்ரிகாவின் இரண்டாவது தலைமை ஆசிரியரானார். செய்தித்தாள்களில் ஆஃப்செட் எனப்படும் மாற்று அச்சு முறையை முதலில் தொடங்கியவர்களில் இவரும் ஒருவராவார். 1778 ஆம் ஆண்டு நதானியேல் பிராசி ஆல்கெட்டு என்பவர் முதல் வங்காள இலக்கணத்தை வெளியிட்ட 200 ஆண்டு நிறைவை முன்னிட்டு 1978 ஆம் ஆண்டில் வங்காள அச்சிடுதல் குறித்த ஒரு கண்காட்சியை அசோக் குமார் சர்க்கார் ஏற்பாடு செய்தார்.

1983 ஆம் ஆண்டு பிப்ரவரி மாதம் 17 ஆம் தேதி அசோக் குமார் இறந்தார்.

மேற்கோள்கள்
-----------

1. ↑  red ink printing, Ananda Bazar Patrika Uniqueness. "Ananda Bazar Patrika Uniqueness" (PDF). Pabitra Kumar Mukherji. 11 June 2012 அன்று மூலம் (PDF) பரணிடப்பட்டது. 13 March 2013 அன்று பார்க்கப்பட்டது.
2. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 588

புற இணைப்புகள்
--------------

* ″A Centenary Tribute - Ashok Kumar Sarkar (1912-1983)″, *The Telegraph (Calcutta)*, 7 October 2012. Retrieved on 29 July 2017.
***ஆர்த்தரோசுப்பைரா*** (***Arthrospira***) என்பது மிதக்கும், இழைபோன்ற, சயனோபாக்டீரியா என்னும் வகையைச் சேர்ந்த உயிரினம். இவை உருளை வடிவ, பல் உயரணுவுடைய, இடஞ்சுழியாய் காணப்படும் டிரைக்கோம் (trichome) (நுண்முடியுடைய) வகை உயிரினம். இவை இயற்கையாய் வெப்பமண்டல, குறைவெப்பமண்டலப் பகுதிகளில் காணப்படும் உயர்ந்த பி.எச் (pH) (உயர் காரத்தன்மை) கொண்ட , கூடுதலான கார்பனேட்டு, பைகார்பனேட்டு அடர்த்திகொண்ட ஏரிகளில் காணப்படுகின்றன. ஆர்த்தரோசுப்பைரா பிளேட்டென்சிசு (*Arthrospira platensis*) என்னும் வகை ஆப்பிரிக்காவிலும், ஆசியாவிலும், தென்னமெரிக்காவிலும் காணப்படுகின்றது, ஆனால் ஆர்த்தரோசுப்பைரா மாக்ஃசிமா (Arthrospira maxima) என்னும் வகை நடு அமெரிக்காவில் மட்டுமே காணப்படுகின்றது.

மாந்தர்களின் பயன்பாடு
---------------------

ஆர்த்தரோசுப்பைராவில் இருந்து மாந்தர்களுக்கும் பிற சில விலங்குகளுக்கும் பயன்படும் இசுப்பைருலீனா (Spirulina)என்றழைக்கப்படும் ஊட்டச்சத்து பெறுகின்றார்கள் .

இவற்றையும் பார்க்க
------------------

* இசுப்பைருலீனா (பேரினம்)

மேற்கோள் இலக்கியம்
------------------

1. ↑  Vonshak, A. (ed.). *Spirulina platensis (Arthrospira): Physiology, Cell-biology and Biotechnology.* London: Taylor & Francis, 1997.
2. ↑  Ciferri, O. "Spirulina, the Edible Microorganism." *Microbiological Reviews*. 47, 4, Dec. 1983. PMCID: PMC283708.
**கரைவீரம் கரைவீரநாதசாமி கோயில்** தமிழ்நாட்டில் திருவாரூர் மாவட்டம், கரைவீரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரைவீரநாதசுவாமி, பிரதஷ்ணமின்னம்பிகை சன்னதிகளும், முருகன் தெஷ்ணாமூர்த்தி துர்க்கை சனீஸ்வரர் உபசன்னதியும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. வைகாசி மாதம் அமாவாசை மாதந்தோரும் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒரத்தநாடு அருகில் உள்ள ஊர் பற்றி அறிய, ஆயங்குடி, ஒரத்தநாடு வட்டம் கட்டுரையைப் பார்க்கவும்.

**ஆயங்குடி** (*Ayangudi*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம் காட்டுமன்னார்கோயில் வட்டத்தில் இருக்கும் ஓர் ஊராட்சி ஆகும்.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 1,817 மக்கள் இங்கு வசிக்கின்றார்கள் இவர்களில் 898 ஆண்கள், 929 பெண்கள் ஆவார்கள். ஆயங்குடி மக்களின் சராசரி கல்வியறிவு 79.47% ஆகும், இதில் ஆண்களின் கல்வியறிவு 91%, பெண்களின் கல்வியறிவு 60% ஆகும். காட்டுமன்னார்கோயில் மக்கள் தொகையில் 14.69% ஆறு வயதுக்குட்பட்டோர் ஆவார்கள்.

பொது
----

ஆயங்குடி எங்கு பார்த்தாலும் பசுமை சூழ்ந்த முற்றிலும் நெல் விவசாயத்தை முதன்மைத் தொழிலாகக் கொண்டது. மேற்கு புறத்திலிருந்து வடக்கு புறம் ஓடுகின்ற வடவாறும் தெற்கே ஓடுகின்ற கொள்ளிடமும் முக்கிய நீர் ஆதாரங்கள் ஆகும. இந்த ஊரின் அருகில் உள்ள்து மேலக்க்டம்பூர்(2கி.மி) அழ்கிய ஊர்,இங்கே ஒரு அழ்கிய சிவன் கோயில் உள்ள்து

சுமார் இரண்டாயிரம் பேர்கள் வசிக்கக் கூடிய இவ்வூரில் ஒரு உயர்நிலைப் பள்ளி, அரசு மருத்துவமனை, இந்தியன் வங்கி மற்றும் தபால் அலுவலகம் ஆகிய வசதிகள் உள்ளது.

அருகில் உள்ள சிறுநகரங்கள் காட்டுமன்னார்கோயில் மற்றும் இலால்பேட்டை பேரூராட்சிகள். கும்பகோணம், மயிலாடுதுறை, சிதம்பரம், கடலூர், புதுச்சேரி மற்றும் நெய்வேலி என்பன இவ்வூரைச் சுற்றி உள்ள பெருநகரங்கள் ஆகும். இந்த ஊர்களில் இருந்தும் மற்றும் திருச்சி, சென்னை ஆகிய மாநகரங்களில் இருந்தும் பேருந்து வசதிகள் உள்ளது.

ஒரு நூற்றாண்டுக்கும் மேலாக ஆயங்குடியைச் சார்ந்தவர்கள் சிங்கப்பூர், மலேசியா, வியட்நாம் ஆகிய நாடுகளுக்கு சென்றிருந்தாலும், சமீப காலமாக அதிகமானவர்கள் வளைகுடா நாடுகளில் வேலை செய்து வருகிறார்கள்.

நூற்றுக்கும் அதிகமான பட்டதாரிகளையும், ஐந்து கல்லூரி பேராசிரியர்களையும், இரண்டு மருத்துவர்களையும் கொண்டிருப்பதும், அவர்களின் கூட்டு முயற்சியால் தனியாக ஒரு தொடக்கப்பள்ளி நடத்தப்பட்டு வருவதும் சிறப்பிற்குரிய விதயமாகும்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑   - Cuddalore District;Kattumannarkoil Taluk;Ayangudi Village2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை

 பரணிடப்பட்டது 2010-08-18 at the வந்தவழி இயந்திரம்
 பரணிடப்பட்டது 2010-06-10 at the வந்தவழி இயந்திரம்
**அசோக் சோட்டலால் அகர்வால்** (*Ashok Chhotelal Agarwal*)(27 ஆகஸ்ட் 1937 - 23 பிப்ரவரி 2019) என்பவர் இந்திய நீதிபதி மற்றும் சென்னை உயர் நீதிமன்றத்தின் முன்னாள் தலைமை நீதிபதி ஆவார்.

கல்வி
-----

அகர்வால் 1937இல் பிறந்தார். இவர் பி.ஏ. எல்.எல். பி. தேர்ச்சி பெற்றார். சட்டப்படிப்பினை புனே ஐ. எல். எஸ். சட்டக் கல்லூரியில் 1960ல் முடித்தார். பின்னர் கீழமை நீதிமன்றங்களில் வழக்கறிஞராகப் பணியினைத் தொடங்கி பாம்பே உயர்நீதி மன்றத்தில் பயிற்சி பெற்றார்.

நீதிபதி பணி
-----------

அகர்வால் 1974-ல் பம்பாய் உயர் நீதிமன்றத்தின் மேல்முறையீட்டு வழக்கில் அரசாங்க உதவி வழக்கறிஞராக நியமிக்கப்பட்டார். 1986ஆம் ஆண்டு நவம்பர் 21 நாளன்று, பம்பாய் உயர் நீதிமன்றத்தின் கூடுதல் நீதிபதியாக அகர்வால் நியமிக்கப்பட்டார். 1987 ஜூன் 12-ல் நிரந்தர நீதிபதியானார். பின்னர் அகர்வால், தலைமை நீதிபதியாக 1999 மே 24 அன்று சென்னை உயர் நீதிமன்றத்திற்கு மாற்றப்பட்டார். ஆகத்து 26, 1999-ல் பணி ஓய்வு பெற்றார். ஓய்வுக்குப் பிறகு, அக்டோபர் 1999-ல் இவர் மத்திய நிர்வாகத் தீர்ப்பாயம், புது தில்லியின் தலைவரானார்.

மேற்கோள்கள்
-----------


1. 1 2  Emmanuel, Meera. "Madras High Court mourns sudden demise of former Chief Justice AC Agarwal". *Bar and Bench - Indian Legal news* (ஆங்கிலம்). 2021-06-01 அன்று பார்க்கப்பட்டது.
2. ↑  Court, India Supreme (2005) (in en). *Judges of the Supreme Court and the High Courts as on ...*. Ministry of Law, Justice and Company Affairs, Department of Justice, Government of India. .
3. ↑  High Court of Bombay, Hon'ble Former Justices. "MR. A.C. Agarwal". 1 June 2021 அன்று பார்க்கப்பட்டது.
4. ↑  "Madras High Court | Former Chief Justices". *www.hcmadras.tn.nic.in*. 2021-06-01 அன்று பார்க்கப்பட்டது.
**ஆர்த்தர் சுட்டான்லி வில்லியம்சு** *(Arthur Stanley Williams)* (1861, பிரிட்டன் – 21 நவம்பர் 1938) ஓர் ஆங்கிலேயப் பயில்நிலை வானியலாளரும் வழக்குரைஞரும் ஆவார். இவர் கோள்களைத் தொலைநோக்கி வழி நோக்கீடு செய்வதில் ஆர்வத்தோடு பங்கேற்றார். இவர் படகோட்டம் சார்ந்த சாலஞ்சர் கோப்பையை 1920 இல் வெல்வதில் முனைவு காட்டினார்.

கோளாய்வுப் பணிகள்
-----------------

புவி நடுவரையில் உள்ள ஒரு மலையில் தனது 6.5 அங்குல ஒளித்தெறிப்புவகைத் தொலைநோக்கியைப் பயன்படுத்திக் கோளாய்வுப் பணிகள் அனைத்தையும் மேற்கொண்டார். இவர் 1896 இல் "பல்வேறு அகலாங்குகளில் வியாழனின் மேற்பரப்பு பொருள்நகர்வு" எனும் கோளியலில் பெருந்தாக்கம் விளைவித்த ஆய்வுக் கட்டுரை ஒன்றை வெளியிட்டார் இவரது பணி வியாழனை முறையாக நோக்கீடு செய்யும் முயற்சிகளுக்கு வலுவூட்டியது. இவர் 1898 இல் வியாழனின் முகில் பாணிகளை (அவற்றின் பட்டைகளையும் வட்டாரங்களையும்) விவரிக்கும் மிகப் புதிய முறைகளைக் கண்டுபிடித்தார். இவர் நடுவண் அகலாங்கின் கடப்பைப் பயன்படுத்தி, நெட்டாங்கு மேற்பரப்புக் கூறுபாடுகளைத் தீர்மானிக்கும் முறையைக் கண்டறிந்து அதைப் பயன்படுத்துவதற்காக மிகவும் போராடினார்.

இவர் 1899 இல் "வியாழனின் நடுவரைப் பட்டைகளின் வண்ணங்களில் ஏற்படும் பருவமுறை(அலைவுநேர) வேறுபாடுகள்" எனும் கோளியலில் மிகவும் பெருந்தாக்கத்தை விளைவித்த ஆய்வுக் கட்டுரையொன்றையும் வெளியிட்டார்.

இவர் காரிக்கோளின் பொட்டுகளை நோக்கினார். இவர் செவ்வாயில் கால்வாய்கள் எனப்படும் கோட்டுவடிவக் கூறுபாடுகளை கண்டார். இவை மிக முன்பாகவே பொய்த்தோற்றங்கள் என உரைத்த இயூகின் மைக்கேல் அந்தோன்லாடியிடம் ஒப்புக்கொண்டார்.

தகைமைகளும் விருதுகளும்
----------------------

இவர் 1994 இல் அரசு வானியல் கழக ஆய்வுறுப்பினர் ஆனார். இவருக்கு 1923 இல் ஜாக்சன் குவில்ட் பதக்கம் வழங்கப்பட்டது.

வில்லியம் நிலாக் குழிப்பள்ளமும் செவ்வாய் மொத்தல் பள்ளம் ஒன்றும் இவரது நினைவாகப் பெயரிடப்பட்டுள்ளது are named in his honor.

மேற்கோள்கள்
-----------

1. ↑  "Arthur S. Williams, British astronomer". *Science Photo Library*. 2017-11-06 அன்று பார்க்கப்பட்டது.

வெளி இணைப்புகள்
---------------

### நினைவேந்தல்

* **MNRAS 99** (1939) 313
**கரோலினியம் மற்றும் பெர்சிலியம்** *(Carolinium and berzelium)* ஆகியவை புதிய வேதியியல் தனிமங்களுக்காக முன்மொழியப்பட்ட பெயர்களாகும். ஏற்கனவே அறியப்பட்ட தனிமமான தோரியத்திலிருந்து இவை தனிமைப்படுத்தப்பட்டதாக சார்லசு பாசுகர்வில்லே நம்பினார்.

வட கரோலினா பல்கலைக்கழகத்தில் இவர் பணியாற்றிய காலத்தில், பாசுகர்வில்லே தோரியத்துடன் பரிசோதனை செய்து 1901 ஆம் ஆண்டு தனது முடிவுகளை வெளியிட்டார். சற்றே மாறுபட்ட வேதியியல் பண்புகளுடன் தோரியத்தை மூன்று பின்னங்களாக பிரித்ததாக இவர் அறிவித்தார். தோரியம், கரோலினியம் (Cn) மற்றும் பெர்சிலியம் (Bz) என அவற்றை அடையாளப்படுத்தினார். 

இரண்டு ஆதார மூலங்களிலிருந்து இப்பெயர்கள் பெறப்பட்டன. 

சோதனைகள் மேற்கொள்ளப்பட்ட பல்கலைக்கழகம் அமைந்திருக்கும் கரோலினா மாநிலத்தின் பெயர் முதல் தனிமத்திற்கு சூட்டப்பட்டது. 
இன்னொரு தனிமத்திற்கு புகழ்பெற்ற சுவீடிய வேதியியலாளரும் சிலிக்கான், செலீனியம், சீரியம் மற்றும் தோரியம் தனிமங்களை கண்டுபிடித்தவருமான யான்சு யாகோப் பெர்செலியசின் பெயர் சூட்டப்பட்டது. 

இவ்வெளியீட்டிற்கு பதிலளிக்கும் விதமாக தோரியம் பல தனிமங்களின் கலவையாக இருக்க வேண்டும் என்ற உண்மையை தான் ஏற்கனவே கூறியதாக பொகூசுலாவ் பிரவுனர் உரிமை கோரினார். 

1905 ஆம் ஆண்டில், ஆர். யே. மேயர் மற்றும் ஏ. கம்பெர்சு ஆகியோர் இம் முடிவுகளை மீண்டும் பெற முயற்சித்து தவறினர். இந்நிகழ்வு தோரியம் என்பது ஒரு தனிமம் மட்டுமே அது ஒரு சேர்மமல்ல என்ற முடிவை காட்டியது. 

எச். கி. வெல்சின் 1914 ஆம் ஆண்டு நாவலான தி வேர்ல்ட் செட் ஃப்ரீ என்ற நாவலில் காலவரையின்றி தொடர்ந்து வெடிக்கும் கரோலினியம் என்று பெயரிடப்பட்ட ஓர் அணுகுண்டு இடம்பெற்றுள்ளது.

மேற்கோள்கள்
-----------

1. ↑  Baskerville, Charles (1901). "On the Existence of a new Element associated with Thorium". *Journal of the American Chemical Society* **23** (10): 761–764. doi:10.1021/ja02036a004. .
2. ↑  Baskerville, Charles (1904). "Carolinium, Berzelium, Thorium". *Journal of the American Chemical Society* **26** (8): 922. doi:10.1021/ja01998a003. .
3. ↑  Brauner, Bohuslav; Baskerville, Charles (June 1904). "The Complex Nature of Thorium". *Science* **19** (493): 892–893. doi:10.1126/science.19.493.892. பன்னாட்டுத் தர தொடர் எண்:0036-8075. பப்மெட்:17770214. Bibcode: 1904Sci....19..892B. .
4. ↑  Meyer, Richard Joseph; Gumperz, A. (1905). "Zur Frage der Einheitlichkeit des Thoriums". *Berichte der Deutschen Chemischen Gesellschaft* **38**: 817–825. doi:10.1002/cber.190503801140. .
5. ↑  H. G. Wells (1914). "2". *The World Set Free*.. "[T]he new bombs that would continue to explode indefinitely..."
புரோ கபடி லீக்கில் விளையாடும் தமிழ்நாட்டை தளமாகக் கொண்ட ஒரு கபடி அணி **தமிழ் தலைவாஸ்**.  இந்த அணியின் உரிமையாளர் தொழிலதிபர் நிம்மகட்டா பிரசாத் மற்றும் இணை உரிமையாளர்களாக கிரிக்கெட் வீரர் சச்சின் டெண்டுல்கர், நடிகர்கள் அல்லு அர்ஜுன், ராம் சரண் மற்றும் திரைப்பட தயாரிப்பாளர் அல்லு அரவிந்த் ஆகியோரும் உள்ளனர். நடிகர் விஜய் சேதுபதி அணியின் வியாபார குறியீட்டு தூதராக உள்ளார். தமிழ் தலைவாஸ் தமிழ்நாட்டின் ஜவஹர்லால் நேரு ஸ்டேடியத்தில் (சென்னை) தங்கள் சொந்த போட்டிகளில் விளையாடுகிறார்கள். 

பி.கே.எல்-ல் அறிமுகமானதில் இருந்து, அஜய் தாக்கூர் தலைமையிலான இந்த அணி 2017 மற்றும் 2018-19 ஆகிய இரண்டிலும் பி-பிரிவில் ராக் அடிப்பகுதியை முடித்த பின்னர் அதிக வெற்றியைப் பெறவில்லை.

உரிமையாளர் வரலாறு
-----------------

புரோ கபடி லீக் (பி.கே.எல்) என்பது இந்தியாவில் ஒரு தொழில்முறை கபடி லீக் ஆகும், இது இந்தியன் பிரீமியர் லீக் டி 20 கிரிக்கெட் போட்டியின் வடிவமைப்பை அடிப்படையாகக் கொண்டது. போட்டியின் ஐந்தாவது பதிப்பு 2017 ஆம் ஆண்டில் இந்தியாவின் பல்வேறு நகரங்களை பிரதிநிதித்துவப்படுத்தும் 12 உரிமையாளர்களுடன் விளையாடப்படுகிறது. சென்னையை பிரதிநிதித்துவப்படுத்தும் 'தமிழ் தலைவாஸ்' 2017 இல் அறிமுகமானது. இந்த அணி ஜவஹர்லால் நேரு ஸ்டேடியத்தில் (சென்னை) தங்கள் சொந்த ஆட்டங்களை விளையாடுகிறது.

குழு வரலாறு
-----------

### 2017 சீசன்

2017 சீசனுக்கான ஏலத்தில், தலைவாஸ் பாதுகாவலர் அமித் ஹூடாவை ரூ .63 லட்சத்திற்கு எடுத்தார். அவர்கள் இந்திய தேசிய அணியின் கேப்டன் அஜய் தாக்கூரையும் இணைத்தனர்.  

### 2018 சீசன்

இ பாஸ்கரன் புதிய தலைமை பயிற்சியாளராக செயல்படுவார் என்றும் வெளிச்செல்லும் தலைமை பயிற்சியாளருடன் காசினாதா பாஸ்கரன் உரிமையின் திறம் வாய்ந்த கிராஸ்ரூட் திட்டத்திற்கான தொழில்நுட்ப இயக்குநராக பணியாற்றுவார் என்றும் தமிழ் தலைவாஸ் அறிவித்தனர். 

அஜய் தாக்கூர், அமித் ஹூடா, சி அருண் ஆகியோரை தமிழ் தலைவாஸ் தக்க வைத்துக் கொண்டார். அவர்கள் 2018 ஏலத்திற்கு முன்னதாக டி.பிரதாப்பில் இணைந்தனர். ஏலத்தில், சுகேஷ் ஹெக்டே மற்றும் தர்ஷன் ஜே ஆகியோர் தலா ரூ .28 லட்சத்திற்கு உரிமையாளர்களால் வாங்கப்பட்டனர். ஆல்ரவுண்டர் மஞ்சீத் சில்லரும் ரூ. 20 லட்சத்திற்கு தமிழ் தலைவாஸால் இணைக்கப்பட்டிருந்தார். தென் கொரியாவின் சான் சிக் பார்க் மற்றும் ஜெய் மின் லீ ஆகியோர் வெளிநாட்டு வீரர்களாக களமிறங்கினர்.

சீசன்கள்
--------

1. ↑  "Tamil Thalaivas team announcement in pro kabaddi league season 5". Indian Express.. பார்த்த நாள்: June 20, 2017.
2. ↑  "Tamil Thalaivas franchise squad announcement in pro kabaddi league season 5". Times of India.. பார்த்த நாள்: June 30, 2017.
3. ↑  "Tamil Thalaivas pro kabaddi league season 5 beginning". Hindustan Times.. பார்த்த நாள்: June 19, 2017.
4. ↑  "Tamil Thalaivas registered their first win of the season 2017". Hindustan Times.. பார்த்த நாள்: August 10, 2017.
5. ↑  "Tamil Thalaivas named Edachery Bhaskaran as their head coach of the PKL season 6". The Times of India.. பார்த்த நாள்: April 16, 2018.
**மயிலன் குளம் வேளைக்காரர் கல்வெட்டு**, இலங்கையின் திருகோணமலை மாவட்டத்தில், திரியாய்ப் பகுதியில் மயிலன் குளம் என்னும் இடத்தில் கண்டுபிடிக்கப்பட்ட ஒரு தமிழ்க் கல்வெட்டு ஆகும். கற்றூண் ஒன்றில் 15 வரிகளில் இக்கல்வெட்டு எழுதப்பட்டுள்ளது. 1980ல் இக்கல்வெட்டுப்பற்றி அறியவந்தபோது, பேராதனைப் பல்கலைக்கழகத்தைச் சேர்ந்த செ. குணசிங்கம் அதை வாசித்து வெளியிட்டார்.

காலம்
-----

இக்கல்வெட்டில் காணும் "*சிறீ அபைய சலாமேகச் சக்கரவர்த்திகள் சிறீ ஜயபாகு தேவர்க்கு யாண்டு பதினெட்டாவது ...*" என்னும் தொடர்மூலம் இது, சிறீ ஜயபாகு என்னும் அரசனின் 18 ஆவது ஆட்சியாண்டில் எழுதப்பட்டது என்பது தெளிவு. தமையனான முதலாம் விஜயபாகு இறந்தபின் ஜயபாகு 1010ம் ஆண்டில் அரசனாக முடிசூட்டிக்கொண்டான். எனவே அவனது 18 ஆவது ஆண்டு என்பது 1028 ஆம் ஆண்டு ஆகும். ஆனால், குறுகிய காலத்திலேயே விஜயபாகுவின் மகன் விக்கிரமபாகு இவனைத் துரத்திவிட்டு ஆட்சியைக் கைப்பற்றிக்கொண்டான் என்பதால் குறித்த ஆண்டில் விக்கிரமபாகுவே அரசனாக இருந்தான். ஆனால், இவன் முடிசூடாமல் அரசாண்டான் என்றும் அதனால், கல்வெட்டுக்கள் தொடர்ந்தும் ஜயபாகுவின் ஆட்சியாண்டைக் குறித்தே வெளியிடப்பட்டன என்றும் கருதப்படுகிறது.

மேற்கோள்கள்
-----------

1. ↑  பத்மநாதன், செ. 2006. பக். 251, 252.
2. ↑  பத்மநாதன், செ. 2006. பக். 252.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**செட்டிக்குளம் படுகொலைகள்** (*Cheddikulam massacre*) என்பது மன்னார் - வவுனியா எல்லையிலுள்ள செட்டிக்குளம் எனும் கிராமத்தில் தமிழ்ப் பொதுமக்கள் மீது நடத்தப்பட்ட படுகொலையினைக் குறிக்கும். இது இலங்கை உள்நாட்டுப் போரின் போது இலங்கை ஆயுதப் படையினரால் மேற்கொள்ளப்பட்ட தொடர் படுகொலைகளில் ஒன்றாகும்.

படுகொலைகள்
----------

1984 டிசம்பர் 2 அன்று செட்டிக்குளம் மற்றும் அதனை அண்டிய பகுதிகளில் இராணுவம் ஊரடங்கு உத்தரவைப் பிறப்பித்தது. அதிகாலை 05:30 மணியளவில் செட்டிக்குளம் பகுதியை இராணுவம் சுற்றி வளைத்தது. கிராமத்தின் பெரும்பான்மையானோர் இன்னமும் உறக்கத்தில் இருந்தனர். இராணுவத்தினர் வீடுகளில் புகுந்து ஆண்கள் அனைவரையும் 'விசாரணை'க்கெனக் கூட்டிச் சென்றனர்.

இவ்வாறாக 52 ஆண்கள் இராணுவ வாகனங்களில் ஏற்றப்பட்டு அனுராதபுரத்திற்கு கொண்டு செல்லப்பட்டு அங்கு சுட்டுக் கொல்லப்பட்டனர். 52 பேரும் அருகில் உள்ள மதவாச்சிக்குக் கொண்டு செல்லப்பட்டு, அங்கு கத்திகளினால் குத்திக் கொல்லப்பட்டு வாகனங்களால் மிதிக்கப்பட்டதாக உள்ளூர் வாசிகள் தெரிவித்தனர்.

நேரடிச் சான்றுகள்
-----------------

செட்டிக்குளம் மகா வித்தியாலய ஆசிரியர் டி. யேசுதாசன் என்பவர் சாட்சியமளிக்கையில்,

> இந்நிகழ்வுக்குப் பின்னர் உள்ளூர் மக்கள் வன்னி, மடு, மற்றும் இந்தியாவுக்கு இடம்பெயர்ந்தனர். கொல்லப்பட்ட 52 பேரில் எனது கடைசித் தம்பி, மச்சான், மற்றும் எனது இரண்டு உறவினர்களும் உள்ளனர்.
> 
> 
> 

மயில்வாகனம் என்ற வேறொருவர் சாட்சியமளிக்கையில்,

> அந்த நாளன்று பலர் காட்டுக்குள் ஓடித் தப்பினர். எனது வீடு இலங்கை படைத்துறையால் முற்றாகச் சேதமாக்கப்பட்டது.
> 
> 
>

குறிப்பு
--------

1. 1 2 3 4   *Massacres of Tamils(1956-2008)*. Chennai: Manitham Publications. 2009. பக். 15. பன்னாட்டுத் தரப்புத்தக எண்:978-81-909737-0-0.
2. ↑  "Cycles of Violence: Human Rights in Sri Lanka Since the Indo-Sri Lanka Agreement". Asia Watch Committee. 18 நவம்பர் 2013 அன்று பார்க்கப்பட்டது.
ஒட்டக்கூத்தரால் பாடப்பட்ட நூல் மூவருலா. இதன் இரண்டாம் உலா குலோத்துங்க சோழன் உலா. முதல் உலா விக்கிரம சோழன் உலா இரண்டாம் உலா அவன் மகன்மீது பாடப்பட்ட குலோத்துங்க சோழன் உலா. இவன் இரண்டாம் குலோத்துங்கன் என வரலாற்றில் காணப்படுபவன். மூன்றாம் உலா இவன் மகன் இரண்டாம் இராசராசன் மீது பாடப்பட்ட இராசராசன் உலா. 

இந்த நூல் உலா நூல் இலக்கண முறைப்படி அமைந்துள்ளது. 387 கண்ணிகளால் ஆனது. இவன் தில்லையில் செய்த திருப்பணிகள் 21 கண்ணிகளில் கூறப்படுகின்றன. 

சோழமன்னர் எல்லாரும் கருநிற மேனி உடையவர்கள்.  இந்தக் குலோத்துங்கனின் மேனி நிறத்துக்கு ஏற்ப நீலநிற ஆடை, நீல மணி முதலானவற்றைப் புனைந்துகொண்டு அவன் உலா வரும்போது வந்து நின்றாள் என்று இந்த நூலின் சில கண்ணிகளில் கூறப்பட்டுள்ளன. 

இவன் தில்லைத் திருமுன்றில் இருந்த திருமால் சிலையைக் கடலில் எறிந்தான் என்பர். 

தில்லைத் திருமன்ற முன்றில் சிறுதெய்வத்  

தொல்லைக் குறும்பு தொலைத்தெடுத்து  

என இந்நூலில் வரும் கண்ணி இச் செய்தியைக் குறிப்பிடுகிறது.  

இந்த நூலுக்குக் குலோத்துங்க சோழன் உலா உரை என்றும் பழைய உரை ஒன்று உண்டு. இந்தப் பழைய உரையின் பெருமையால் மூவருலாவில் இந்த உலா சிறப்பு மிக்கது என்பதை உணரமுடிகிறது.

காண்க
-----

* மூவருலா

கருவிநூல்
---------

* மு. அருணாசலம், தமிழ் இலக்கிய வரலாறு, முதல் பாகம், பதிப்பு 2005

அடிக்குறிப்பு
-------------

1. ↑  இராசராசன் தந்தையான இரண்டாம் பராந்தகன் ஒருவன் மட்டும் சிவந்த மேனி உடையவன். அதனால் இவனைச் ‘சுந்தர சோழன்’ என வழங்கினர்.
2. ↑  
தில்லைத் – தென்பாலில்  

சென்னி குலோத்துங்கன் சித்திரகூ டத்திருமால்
தன்னை அலை எறிந்தான் தான். (16ஆம் நூற்றாண்டு மணிப்பிரவாள நடை உரையாசிரியர் பிள்ளை லோகஞ்சீயர் செய்த இராமானுசர் திவ்விய சரிதை என்ற நூலில் உள்ள பாடல்)
3. ↑  இச் செய்தியை ஒட்டக்கூத்தர் செய்த பரணியும் தக்கயாகப் பரணி 777 குறிப்பிடுகிறது.
4. ↑  முதலாம் குலோத்துங்கன் மன்னார்குடி இராசகோபாலசாமி கோயிலைக் கட்டிக் குலோத்துங்க விண்ணகரம் என்று பெயர் சூட்டினான்.
**குலுமை** விளைந்த நெல்மணிகளை கொட்டி வைக்க வீடுகள் தோறும் தானிய சேமிப்பு கிடங்கு(குலுமை) இருப்பது வழக்கம். தானிய குலுமையின் எண்ணிக்கை, உயரத்தை வைத்து விவசாயி நெல், தானியச் செல்வங்களை மதிப்பிடலாம். சாதாரணமாக மூன்றில் இருந்து 10 அடுக்கு வரை தானிய சேமிப்பு குலுமை இருக்கும். மண்ணால் தயாரிக்கப்பட்ட இவை கிணறு உறைபோன்று வட்டமாக இருக்கும். ஒன்றின் மேல் ஒன்றாக அடுக்கி, தானியங்களை சேமித்து வைப்பர். குலுமையின் மேல் பகுதியில் நெல்லை கொட்டுவர். கீழ் துவாரத்தில் தேவைக்கேற்ப நெல்லை எடுக்கலாம். இக்குலுமைகள் நீண்ட காலம் இருக்க சாணத்தால் குலுமையில் பூசி பராமரித்து வருவர். இதன் காரணமாக குலுமைக்குள் பூச்சி, வண்டு நெருங்காது. முப்போகம் விளைந்த நெல் மணிகள் குலுமைகளில் நிறைந்திருக்கும். வீட்டு தேவை, விற்பனைக்கும், விதைப்பிற்கென தேவைக்கேற்ப நெல் மணிகளை தனி குலுமைகளில் வைத்திருப்பர்.

குறையும் குலுமை
---------------

நாளடைவில் விவசாயம் குறைந்து வருவதால், இதன் பயன்பாடும் குறைந்து வருகிறது. உரிய பராமரிப்பும் இல்லாததால் குலுமைகள் சேதமடைந்து, விவசாயிகள் வீடுகளில் காட்சி பொருளாக மட்டுமே உள்ளன.

### மேற்கோள்கள்

1. ↑
2. ↑